1. juni 2023 Nr. 861

Kalaallit Nunanni inunnik nalunaarsuineq il.il. pillugit nalunaarut

Nalunaarsuiffik pillugu inatsisip Kalaallit Nunaannut atuutilersinneqarnera pillugu Kunngip peqqussutaatigut nr. 1198, 29. November 2006-imeersukkut atuutilersinneqartumi, peeqqussutikkut nr. 449, 23. Maj 2016-

imeersukkut aamma peqqussutsikkut nr. 681, 6. Juni 2016-imeersukkut aamma peqqussutsikkut nr. 859, 21.

Juni 2023-meersukkut allanngortinneqartumi § 2, imm. 1, § 3, imm. 9, § 14, imm. 2, § 15, imm. 3, § 23, imm.

1, § 27, im. 1, aamma § 30, imm. 3 naapertorlugit aalajangersarneqarpoq.

# Kapitali 1

## Inuup normuata katiternera il.il.

**§ 1.** Inuup normua kisitsisinik qulinik imaqarpoq, taakkunannga siullerni arfinillinni allaqqapput inuup ulloq inuuia allartissutigalugu tamassumalu qaammat inuuia naggataatigullu ukiut hundredelikkaartut allannagit ukioq inuuia.

*Imm. 2.* Kisitsisit kingulliit sisamat kisitsit tulleriiaartuupput, taakkunani kisitsip siullup ukiut hundredelikkaani sullermi inuunersoq allaqqalluni. Kisitsit kingulleq tassaavoq, kisitsit akunnaatsoq arnaq kisitsillu akunnattoq angut.

*Imm. 3.* Pisortani oqartussat Indenrigs- og Sundhedsministeriet isumaqatigiissuteqafigereerlugu oqartussat atugassaattut inunnik sukumiinerusumik normulersuisinnaapput taakkunanngalu nalunaarsuisinnaallutik, tak. Inunnik Qitiusumik Nalunaarsuiffik pillugu inatsimmi, Kunngip peqqussutaatigut Kalaallit Nunaannut atuutilersinneqartumi § 4.

# Kapitali 2

## Kommunalbestyrelsip inunnik nalunaarsuinera

**§ 2.** Kommunalbestyrelsip inuit normuinik nalunaarutinik kommunalbestyrelsip innuttaasunit pisortanilu oqartussanit tigusaanik nalunaarsuinera Qitiusumik Inunnik Nalunaarsuifimmut (CPR) nalunaaruteqarnikkut pissaaq, tak. Inunnik Qitiusumik Nalunaarsuiffik pillugu inatsimmi, Kunngip peqqussutaatigut Kalaallit Nunaannut atuutilersinneqartumi § 2, imm. 1 aamma 2.

*Imm. 2.* Kisianni Kalaallit Nunaanni inunnik nalunaarsuineq kommunalbestyrelsip nalunaarutinik Indenrigs og Sundhedministeriet-mut ingerlatitseqqiineratigut pisinnaavoq.

*Imm. 3.* Kalaallit Nunaanni Namminersorlutik Oqartussat sumiiffinni Kalaallit Nunaanni kommunit agguarnerisa avataaniittuni inunnik nalunaarsuinissamik akisussaapput.

**§ 3.** Nalunaarutit tiguneqartut nalunaarsorneqartussat inuup maannakkut kommunimi najugaqarfigisaani pissaaq. Pineqartup aallannera, tammarnera toquneraluunniit pissutigalugu taamaattoqanngippat

nalunaarsuineq pineqartup kingullermik kommunimi najugaqarfisaani nalunaarsuisoqassaaq. Nalunaarutit kommunimut kukkusumut nassiunneqartut, taassuma kommunimut eqqortumut nassiutissavai.

*Imm. 2.* Kommunabestyrelsip nalunaarutit tiguneqartut misissussavai, taakkulu pisariaqarpat ilallugit, taamaalilluni paasissutissat eqqortut tamakkiisullu CPR-imi nalunaarsorneqassallutik. Nalunaarutip tigunerata kingorna piaarnerpaamik CPR-mut nalunaarutigineqassapput. Paasissutissat eqqunngitsuusutut paasineqartut piaarnerpaamik aaqqinneqassapput.

**§ 4.** CPR-imut nalunaaruteqartarneq CPR-imi nalunaarsuineq pillugu malittarisassat nalunaarummi maani ukunanilu aalajangersarneqartut naapertorlugu pisassaaq

* 1. Inunnik Qitiusumik Nalunaarsuivik pillugu inatsit Kalaallit Nunaannut kunngip peqqussutaatigut atuutilersinneqartut aamma
  2. » CPR-kontoret-mit nalunaarutit«, taakku Kalaallit Nunaannut atuutinngitsut allassimanngippat.

**§ 5.** Kommunalbestyrelsip Inunnik Qitiusumik Nalunaarsuiffik pillugu inatsit Kalaallit Nunaannut kunngip peqqussutaatigut atuutilersinneqartoq naapertorlugu suliassanik suliarinnittarnerani, kommunalbestyrelsip CPR-mik nalunaarsuiffinnilluunniit allanik atuisinnaaneq taamaallaat CPR tunngavigalugu pilersinneqartut aamma paasissutissanik pineqartunik nutartikkanik imaqartut atussavai, tak. Inunnik Qitiusumik Nalunaarsuiffik pillugu inatsimmi Kalaallit Nunaannut kunngip peqqussutaatigut atuutilersinneqartumi § 2, imm. 1.

# Kapitali 3

## Sakkutuujusussaatitaanermik atuineq

**§ 6.** Sakkutuujusussaatitaanermik atuineq sakkutuujusussaatitaasup najugaanik nalunaarsuinerup allanngortinneranik nammineq kinguneqassanngilaq, tak. Inunnik Qitiusumik Nalunaarsuiffik pillugu inatsimmi Kalaallit Nunaannut kunngip peqqussutaatigut atuutilersinneqartumi § 14, imm. 1, sakkutuujusussaatitaasulli atuinera atuinerup naammassinissaata tungaanut CPR-imi imatut nalunaarsorneqassaaq »Supplerende adresse«.

*Imm. 2.* Sakkutuut Naalagaaneqarfiata aamma sillimaniarnermut aqutsisoqarfiup sakkutuujusussaatitaasup Sakkutuuni imaluunnit Sillimaniarnermut Aqutsisoqarfimmi katersuunnermi siullermi toqqaannartumik CPR-imut nalunaarutigissavaat, tamanna pillugu paasissutissat imatut »Supplerende adresse« nalunaarsorneqassallutik. Taamatuttaaq Sakkutuut Naalagaaneqarfiata aamma Sillimaniarnermut Aqutsisoqarfiup sakkutuujusussaatitaasup atuinerani katersuunnerup siulliata naammassinera toqqaannartumik CPR-imut nalunaarutigissavaat, tamassuma kingorna immersuiffik »Supplerende adresse« peerneqassalluni.

*Imm*. 3. Sakkutuujusussaatitaasup sakkutuujusussaatitaanermik atuineq tamassumalu naammassinera imatut pisoqarnerani kommunimut najugarisaminut nammineq nalunaarutigissavai:

1. Sakkutuujusussaatitaanermi aggersarneqarnermi aamma sakkutuujunani suliffeqarnikkut sakkutuujusussaatitaanerup naammassinerani.
2. Sakkutuujusussaatitaanermi aggersarneqarmi aamma nunani ineriartortitani ikuilluni sulinikkut sakkutuujusussaatitaanerup naammassinerani.
3. Aggersarneqarnermi aamma sakkutuujuffissamik atuinerup kingorna sakkutuujusussaatitaanerup sinneranik atuinerup kingorna angerlartitaanermi.
4. Aggersaqqeqquneqarnermi aamma Sakkutuuni imaluunniit Sillimaniarnermut Aqutsisoqarfimmi katersuunnerup siulliup naammassinerata kingorna angerlartitaanermi, sakkutuujusussaatitaasup peqatigitillugu inigisani taamaatippagu.
5. Sakkutuuni imaluunniit Sillimaniarnermut Aqutsisoqarfimmi sakkutuujusussaatitaanermi katersuunnerup naammassinissaa sioqqullugu angerlartitaanermi.

# Kapitali 4

## Pinerluttunik isumaginnittoqarfiup inissiisarfiini parnaarussat

**§ 7.** Pineqartup nunami maani maannamut inigisaanit pilerluttunik isumaginnittoqarfiup inissiisarfiini parnaarussaanera inissinneqarneraluunniit inuup najugaanik nalunaarusuinerup allanngortinneranik nammineq kinguneqassanngilaq, takujulli Inunnik Qitiusumik Naæunnaarsuiffik pillugu inatsimmi Kalaallit Nunaannut kunngip peqqussutaatigut atuutilersinneqartumi pinerluttunik isumaginnittoqarfiup inissiisarfianiinneq pillugu § 15, imm. 2.

*Imm. 2.* Pineqartup pinerluttunik isumaginnittoqarfiup inissiisarfiini parnaarunneqarnermini inissinneqarnerminiluunniit nutaamik ineqalernani maannamut inigisani taamaatippagu, pineqartoq maannamut kommunerisamini nalunaarsorneqassaaq, kisianni tamassumunnga ilisarnaatit, tak. § 12, imm. 2, atorlugit maannamut inissiamini najugaqarunnaartutut nalunaarsorneqassalluni.

*Imm. 3.* Inuk pinerluttunik isumaginnittoqarfiup inissiisarfiini parnaarussaq nunami maani sioqqullugu nalunaasorneqanngitsoq, kommuni inissiisarfiup inissisimaffigisaai pineqartup ineqalernissaata tungaanut aalajangersimasumik najugaqannginnera nalunaarsorneqassaaq, tak. § 13.

**§ 8.** Kommunalbestyrelsi inuk pinerluttunik isumaginnittoqarfiup inissiisarfiini parnaarunneqartoq inissinneqartorluunniit pinerluttunik isumaginnittoqarfimmit nalunaarfigineqaruni, kommunalbestyrelsip tamanna pillugu paasissutissaq imatut »Kommunale notater 3 og 4« nalunaarsussavaat. Pineqartoq nunami maani nalunaarsorneqanngippat, parnaarussineq inissiinerluunniit pillugit paasissutissat kommunimi inissiisarfiup inissinneqarfiani kommunalbestyrelsip nalunaarsussavaa.

*Imm. 2.* Pinerluttunik isumaginnittoqarfiup pineqartoq iperagaappat angerlartitaappalluunniit kommunimi kommunalbestyrelsi nalunaarfigippagu, kommunalbestyrelsip nalunaarsuineq »Kommunale notater 3 og 4« piissavaa. Iperagaasoq angerlartitaasulluunnit peqatigitillugu kommunimut allamut nuuppat, kommunip maannakkut nalunaarsorneqarfiata pinerluttunik isumaginnittoqarfiup nalunaarutaa kommunimut nuuffigineqartumut ingerlateqqissavaa.

# Kapitali 5

## Nunamit avannarlermit Savalimmiunilluunniit nuunneq

**§ 9.** Inuk nunamit avannarlermit allamit Savalimmiuniilluunnit nuunnermik nalunaaruteqartoq, Inunnik Qitiusumik Naluaarsuiffik pillugu inatsimmi Kalaallit Nunaannut kunngip peqqussutaatigut atuutilersinneqartumi §§ 16-mik aamma 17-imik naammassinnippat CPR-imi nalunaarsuisoqassaaq. Pineqartoq nuunnermik nalunaaruteqarnermi paasissutissat inatsimmi § 20, imm. 1 aamma 2-mi allassimasut tunniutissavai, tamannalu pillugu uppernarsaatit pisariaqartut takutissallugit. Nunami qimatami qitiusumik nalunaarsuiffimmi oqartussat imaluunniit inunnik nalunaarsuinermi oqartussatut immikkut toqqarneqartoq pineqartoq Kalaallit Nunaannut nuuttuttut CPR aqqutigalugu nalunaarfigineqassapput.

*Imm. 2.* Pineqartup Kalaallit Nunaannut nuuttutut nalunaarsorneqarnissamut piumasaqaatit naammassinngippagit, kommunalbestyrelsi nunamut qimatatut oqaatigineqartumut nalunaarnissamut atugassaasut tamanna pillugu CPR-mut nalunaaruteqassaaq.

*Imm. 3.* Kommunalbestyrelsi pineqartoq nunami maani kommunimi allami najugaqartutut nalunaarsorneqarsimasutut isumaqarnissamut tunngavissaqarpat, kommunimut pineqartumut innersuussisoqassaaq.

*Imm. 4.* Kommunalbestyrelsip tamatuma kingorna Kalaallit Nunaannut nuuttutut CPR-mi nalunaarsuinissamik siusinnerusukkut aalajangiineq atorunnaarsippagu, kommunalbestyrelsip nunami qimanneqartumi nalunaarsuinermi qitiusumik oqartussaasut imaluunniit inunnik nalunaarsuinermi oqartussatut toqqagaq tamanna pillugu nalunaarfigissavaa.

# Kapitali 6

## Nunamut avannarlermut allamut Savalimmiunulluunniit nuunneq

**§ 10.** Inuk nunamut avannerlermut allamut Savalimmiunulluunniit nuunnerminik nalunaaruteqarnermut atatillugu maannamut najugarisaminik taamaatitsisoq, pineqartup nunamut tassunga nuuttutut nalunaarsorneqartoq nunami nuuffigisami nalunaarsuinermut oqartussat CPR aqqutigalugu nalunaarfigineqarnissap tungaanut kommunimi CPR-imi nalunaarsorneqaannassaaq, tak. Inunnik Qitiusumik Nalunaarsuiffik pillugu inatsimmi Kalaallit Nunaannut kunngip peqqussutaatigut atuutilersinneqartumi § 25, imm. 2.

*Imm. 2.* Inuk nunamut avannerlermut allamut Savalimmiunulluunniit nuunnerminik nalunaaruteqarnermut atatillugu maannamut najugarisaminik taamaatitsisoq, kisianni aqquserngit ilisarnaataattut aalajangerneqartumi, tak. § 12, nr. 3, maannamut ingisamik qimatsisoq maannamut pineqartup nunamut tassunga nuuttutut nalunaarsorneqartup nunami nuuffigisami nalunaarsuinermut oqartussat CPR aqqutigalugu nalunaarfigineqarnissap tungaanut kommunimi CPR-mi nalunaarsorsimaannassaaq, tak. Inunnik Qitiusumik Nalunaarsuiffik pillugu inatsimmi Kalaallit Nunaannut kunngip peqqussutaatigut atuutilersinneqartumi § 25, imm. 2.

*Imm. 3.* Kommunalbestyrelsi nunamit avannarlermit allamit Savalimmiuniilluunniit inuk nunami tassani najugaqartutut nalunaarsorneqartoq CPR aqqutigalugu nalunaarummik tigusaqaruni, kommunalbestyrelsip

pineqartup allamut aallarsimasutut nalunaarsussavaa tak. Inunnik Qitiusumik Nalunaarsuiffik pillugu inatsimmi Kalaallit Nunaannut kunngip peqqusssutaatigut atuutilersinneqartumi § 25, imm. 1. Ulloq aallarfittut nunap nuuffigisap ulloq nuuffittut nalunaarsugaa atorneqassaaq.

*Imm. 4.* Kommunalbestyrelsi inuk nunami nuuffigisamini nalunaarsorneqarsinnaanngitsoq, tamannalu pineqartoq malillugu, nunamiikkaluarluni malittarisassat atuuttut malillugit tassani najugaqartutut nalunaarsorneqarsinnaanngitsoq nunamit avannarlermit allamit Savalimmiuniilluunniit nalunaarummik tigusaqarpat, pineqartoq kommunimi CPR-imi taassumalu tassunga aqquserngit ilisarnaataat atorlugu tak. § 12, nr. 4, taamaatissimanngippagu tassani najugaqartutut nalunaarsorsimaannassaaq.

*Imm. 5*. Kommunalbestyrelsi inuk nunami nuuffigisamini nalunaarsorneqasinnaangitsoq tamassumunngalu pissutaasoq pineqartoq nunatut nuuffigisatut nalunaarutigineqartumiissinnaannginera, CPR aqqutigalugu nalunaarummik tigusaqaruni, kommunalbestyrelsip pineqartumik nalunaarsuinermi pissutsit naqqitsinniarsinnaavai, tak. Inunnik Qitiusumik Nalunaarsuiffik pillugu inatsimmi, Kalaallit Nunaannut kunngip peqqussutaatigut atuutilersinneqartumi § 10, imm. 1.

*Imm. 6.* Kommunalbestyrelsi nunamut avannarlermut Savalimmiunulluunniit nuunnermik nalunaaruteqarnerup kingorna kingusinnerpaamik qaammatit pingasut qaangiunneranni inuk nuuttutut nalunaarsorneqassanersoq pineqartumik nalunaarsuinermut pissutsit naqqitsinniarsinnaavai, tak. Inunnik Qitiusumik Nalunaarsuiffik pillugu inatsimmi, Kalaallit Nunaannut kunngip peqqussutaatigut atuutilersinneqartumi § 10, imm. 1.

*Imm. 7.* Kommunalbestyrelsip pissutsit inuk nunami nuuffigisami najugaqartutut najugaqanngitsutulluunniit naatsorsuunneqassanersoq nunap nuuffigisap aalajangiineranut tunngavilersuutigineqartut isumaqatiginngippagit, suliaq nunami nuuffigisami nalunaarsuinermi oqartussanut oqaloqatigiissutigineqarsinnaavoq. Isumaqatigiittoqanngippat suliaq Indenrigs- og Sundhedsministeriet.mut saqqummiunneqassaaq, taassumalu suliaq nunami nuffigisami qitiusumik nalunaarsuiffimmut oqartussanut oqaloqatiginnissutigisinnaava.

# Kapitali 7

## Atermik najukkamillu CPR-imi illersuineq

**§ 11.** Inuk atermik najukkamillu illersorneqarnissamik qinnuiginnippat, tak. Inunnik Qitiusumik Nalunaarsuiffik pillugu inatsimmi, Kalaallit Nunaannut kunngip peqqussutaatigut atuutilersinneqartumi § 28, imm. 1, pineqartoq atermik najukkamillu illersuineq pillugu ukuninnga ilisimatinneqassaaq:

* 1. Illersuineq atermik najukkamillu paasissutissanik taamaallaat CPR-imeersunik ingerlatitseqqiisoqarsinnaaneranut atuuttoq, taamaammat pineqartup Post Greenland aamma telemi suliffeqarfik taakkunannga paasissuutissanik ingerlatitseqqiisoqarsinnaaneranut illersorneqarnissamik aamma kissaatiginninneq pillugu Post Greenlandimut aamma telemi suliffeqarfimmut immikkut saaffiginnissaaq.
  2. Pisortani oqartussat atermik najukkamillu ingerlatseqqiisinnaannginnerisa,
  3. ukiut ataatsip qaangiunnerani atorunnaarnisssaanut atuutinngitsoq, piffissaq taanna nallertinnagu sivitsuinissamik kissateqartoqanngippat, kommunalbestyrelse isumaqanngippat illersuinerup piffissamit ukiumit ataatsimit sivitsuinissamut pissutsinik immikkorluinnaq ittunik atuuttoqartoq
  4. Inunnik Qitiusumik Nalunaarsuiffik pillugu inatsimmit, Kalaallit Nunaannut kunngip peqqussutaatigut atuutilersinneqartumi § 30, imm. 1 malillugu pineqartoq najukkami aqqusinernik takussutissiami ilanngunneqarsinnaanermut illersorneqarneranik kinguneqarpat
  5. Aternut najukkamillu paasissutissat pisortani oqartussanut paasissutissanik CPR-imit tiguneqartunik pisortanut allanut namminersortunulluunniit ingerlatitseqqiisinnaappata, ingerlatitseqqiinermi Inunnik Qitiusumik Nalunaarsuiffik pillugu inatsimmit, Kalaallit Nunaannut kunngip peqqussutaatigut atuutilersinneqartumi inatsit imaluunniit inatsimmi aalajangersakkat naapertorlugit aalajangersarneqartut malinneqarpata, tak. Inunnik Qitiusumik Nalunaarsuiffik pillugu inatsimmit, Kalaallit Nunaannut kunngip peqqussutaatigut atuutilersinneqartumi § 34.
  6. Atermik najukkamillu aningaasanik taarsigassarsiffinnut Datatilsynet-ip aningaasanik attartorfinnut ingerlateqqinneqarsinnaanerannik nalunaarutigisimasaanut ingerlatitseqqiinissaq ilaanngitsoq, tak. Inunnik Qitiusumik Nalunaarsuiffik pillugu inatsimmit, Kalaallit Nunaannut kunngip peqqussutaatigut atuutilersinneqartumi § 38, imm. 4 aanna § 42, imm. 4.
  7. Akiitsoqarfinnut pisassanik akiligassanngornikunik akileeqqusilersaartunut akiliisitsiniartarfilluunnit aqqutigalugu akiliisitsiniartunutt naliginnaasumik atuutsinneqarsinnaanngitsoq, tak. Inunnik Qitiusumik Nalunaarsuiffik pillugu inatsimmi Kalaallit Nunaannut kunngip peqqussutaatigut atuutilersinneqartumi § 42, imm. 5.
  8. Atermik najukkamillu illersugaasunik tunniussineq inummut eqqartuussisutigoortumik uppernarsaasiisoqarpat, tamanna kommunalbestyrelsep aalajangerpagu pingaarnerussuteqartutut inuup paasissutissataasa illersornissaanninngaanniit, tak. § 43 Inunnik Qitiusumik Nalunaarsuiffik pillugu inatsimmi Kalaallit Nunaannut kunngip peqqussutaatigut atuutilersinneqartumi.
  9. Atermik najukkamillu illersuineq pillugu paasissutissat CPR-imit tiguneqartut Inunnik Qitiusumik Nalunaarsuiffik pillugu inatsit imaluunniit Kalaallit Nunaannut kunngip peqqussutaatigut atuutilersinneqartumi § 44, imm. 1. Aalajangersakkat malinneqarpata
  10. namminersortut namminersortunut allanut ingerlatitseqqiisoqarsinnaanerat inissamut nalunaartup pineqartup uppernarsarsinnaasaanik piginnittup/piginneqataasup attartortulluunniit paasitinneqarsinnaannginneranik kinguneqanngippat, tak. Inunnik Qitiusumik Nalunaarsuiffik pillugu inatsimmit, Kalaallit Nunaannut kunngip peqqussutaatigut atuutilersinneqartumi § 45.

# Kapitali 8

## Aqquserngit immikkut ilisarnaataannik nalunaarsuineq

**§ 12.** Inuk inigisamik nalunaaruteqartoq, ullormit aniserfimmit aqquserngit ilisarnaataanni 9900-9939 akuttussuseqartuni nalunaarsorneqassaaq, takujulli nr. 5, kommunimi maannamut najugaqarfimmit imatut pisoqartillugu:

1. Piffissaq pineqartup aalajangersimasumik najugaqannginnera tammarneraluunniit, tak. Inunnik Qitiusumik Nalunaarsuiffik pillugu inatsimmit, Kalaallit Nunaannut kunngip peqqussutaatigut atuutilersinneqartumi § 6, imm. 4 aamma 5.
2. Pinerluttunik isumaginniffiup inissiisarfiini parnaarussaanerup inissinneqarnerulluunniit nalaani, tak. § 7, imm. 2.
3. Nunamut avannarlermut allamut Savalimmiunulluunniit nuunnermi aamma nunami nuuffimmi tassani nalunaarsuinermik nalunaarutip tigunissaata tungaanut, tak. § 10, imm. 2.
4. Inuup nunamut tassunga nuuttup nalunaarsorneqarsinnaannginnera pillugu nunamit avannarlermit Savalimmiunilluunniit nalunaaruteqartoqarnerani, tamassumunnga pissutaappat, pineqartoq malittarisassat atuuttut malillugt nunami najugaqaraluarluni nalunaarsorneqarsinnaanngippat, tak. § 10, imm. 4.
5. Inuit najugaat immikkut illersorneqartut, tak. Inunnik Qitiusumik Nalunaarsuiffik pillugu inatsimmit, Kalaallit Nunaannut kunngip peqqussutaatigut atuutilersinneqartumi § 6, imm. 6 aqquserngup ilisarnaataa 9962 atorlugu nalunaarsorneqassapput.
6. Kalaallit Nunaanni Namminersorlutik Oqartussani sulisut, naalagaaffiup avataani sulinissamik peqquneqartut, tak. Inunnik Qitiusumk Nalunaarsuiffik pillugu inatsimmi § 24, imm. 5, ilaqutaallu, tak. Inunnik Qitiusumik Nalunaarsuiffik pillugu inatsimmit, Kalaallit Nunaannut kunngip peqqussutaatigut atuutilersinneqartumi § 24, imm. 6, aqquserngup ilisarnaata 9953 atorlugu nalunaarsorneqassapput.

**§ 13.** Inuit, § 7 imm. 3 naapertorlugu kommunip pinerluttunik inissiiviata inissinneqarfiani aalajangersimasumik najugaqanngitsutut nalunaarsorneqartut, aqquserngit ilisarnaataa 9900-9939 atorlugit nalunaarsorneqassapput.

# Kapitali 9

## Atuutilersitsineq

**§ 14.** Nalunaarut ulloq 1. juli 2023-atuutilersinneqarpoq.

## Indenrigs- og Sundhedsministeriet, ulloq 13. juni 2023

Sophie Løhde

/

Carsten Grage